http://www.loc.gov/mods/v3 http://www.loc.gov/standards/mods/v3/mods-3-2.xsd
A környezettudatos finanszírozás vagy a zöldre festés eszközei?
A hitelviszonyt megtestesítő értékpapírok körében a zöld vagy klímatudatos kötvények egyre nagyobb szerepet játszanak számos pénzügyi és nem pénzügyi vállalkozás finanszírozásában. Mind a kibocsátók, mind pedig a befektetők részéről egyre nagyobb igény, illetve szándék mutatkozik arra, hogy működésük finanszírozásában, valamint befektetői oldalon befektetéseik érékrendszerében is megjelenjenek a környezeti, környezetvédelmi szempontok. Jelen tanulmány célja annak bemutatása, hogy miként alakultak ki a zöld kötvények, milyen szabályozói környezetben történhet ezek kibocsátása és felügyeleti oldalról milyen elvárásokkal találkoznak e kötvények kibocsátói. A tanulmány bemutatja azt is, hogy a jelen szabályozási környezet adta lehetőségek között a felügyeleti hatóságok miként tudják az érintett gazdasági szereplők önkéntes vállalásait kikényszeríteni a zöldre festés elkerülése végett.